ՀՀ նախագահ Ռոբերտ Քոչարյանի` Կիպրոսի Հանրապետություն պետական այցի երկրորդ օրն սկսվեց Նիկոսիայի քաղաքապետարան այցելությամբ, որտեղ Ռ. Քոչարյանը հանդիպում ունեցավ Միխայիլ Զամպելասի հետ։ Վերջինիս խոսքով` ՀՀ նախագահի առաջին պետական այցը Կիպրոս երկու երկրների ու ժողովուրդների միջեւ հաստատված բարեկամության ու հարգանքի վկայությունն է։ Նա վստահություն հայտնեց, որ այցի ընթացքում տեղի ունեցած հանդիպումները, ձեռք բերված պայմանավորվածությունները մեծապես կնպաստեն երկկողմ փոխհարաբերությունների հետագա խորացմանը։